О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 103
Взето с Протокол № 13 от заседание на Общински съвет – Чепеларе, проведено на 30.07.2020 година

ОТНОСНО: Поемане на дългосрочен дълг от Община Чепеларе 
Общински съвет – Чепеларе след като изслуша предложението на Кмета на Общината, Постоянната комисия по Бюджет и финанси и след станалите разисквания на основание чл.21, ал.1, т.10 от ЗМСМА, чл.3, т.2, чл.4, т.1 и т.8, чл.17, ал.1 и ал.3, чл.19 от Закона за общинския дълг и чл. 60, ал.1 от Административно процесуалния кодекс 
Р   Е   Ш   И:

I. Общински съвет дава съгласие Община Чепеларе да поеме дългосрочен дълг за финансиране на:

1. Проект: „Извършване на строително-монтажни работи на подпорни стени в гр.Чепеларе по две обособени позиции: Обособена позиция № 1: „Извършване на строително-монтажни работи на подпорни стени на улица „24-ти Май“ в гр. Чепеларе, Община Чепеларе“; Обособена позиция № 2: „Извършване на строително-монтажни работи на подпорни стени на улица „Младост“ о.т. 336, о.т. 335, о.т. 87, о.т. 83 и на улица „Персенк“ – УПИ XIV, кв. 11 в гр. Чепеларе, Община Чепеларе“ – 1 196 635,40 лв.

2. Разплащане на просрочени задължения по бюджета на общината – 1 803 364,60 лв.
ІІ. Поемането на дългосрочен дълг да се извърши чрез сключване на договор за общински заем със следните параметри:

1. вид на дълга – дългосрочен дълг, поет с договор за общински заем;

2. максимален размер на дълга – 3 000 000 лева (три милиона) лева;

3. валута на дълга – български лева /BGN/

4. условия за погасяване на дълга –  собствени приходи по бюджета на общината;

5. срок за погасяване на общинския дълг – до 120 месеца от сключването на договора за кредит, на равни месечни вноски с гратисен период до 6 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване.

6. максимален лихвен процент – до 3% на годишна база, в т.ч. такси и комисионни;

7. начин на обезпечаване – учредяване на залог върху настоящи и бъдещи парични вземания, представляващи настоящи и бъдещи приходи на община Чепеларе, по реда на чл. 45, ал. 1, т. 1, букви от „а“ до „ж“ от Закон за публичните финанси и бюджетните взаимоотношения на община Чепеларе по чл. 52, ал. 1, т. 1, буква „б“ от Закона за публичните финанси;

ІІІ. На основание чл.19 от Закона за общинския дълг, Общински съвет определя следните условия и ред за провеждане на процедура за избор на финансова или кредитна институция:

1. Кметът на Община Чепеларе изготвя обявление за избор на финансова или кредитна институция, което се публикува на интернет страницата на Община Чепеларе.

2. Заедно с обявлението, Кметът публикува на интернет страницата на общината годишен баланс и отчет за изпълнението на общинския бюджет за 2019г. и баланс и отчет за изпълнението на общинския бюджет към 30.06.2020г.

3. Срокът за подаване на офертите следва да не е по-кратък от 10 дни, считано от датата на публикуване на обявлението на интернет страницата на общината.

4. Разяснения – всеки кандидат може писмено да поиска разяснения по обявлението за избор на финансова или кредитна институция, като кметът на общината е длъжен да даде разясненията в срок до 3 работни дни от постъпване на искането и ги публикува на интернет страницата на Община Чепеларе.

5. След изтичане на срока на подаване на офертите, кметът на общината назначава комисия за разглеждане, оценка и класиране на подадените оферти. 

6. В състава на комисията се включват правоспособен юрист и икономист.

7. Не може да бъде член на комисията лице, което:

- има финансов интерес от поемането на общински дълг;

- е свързано лице по смисъла на Търговския закон с кандидат в процедурата;

8. Комисията разглежда подадените оферти и допуска до участие кандидатите, чиито документи отговарят на условията в обявата. При установяване на липсващ документ от минималните изисквания или липсваща информация, или несъответствия, комисията има право да изисква от участника допълнително документи и информация. Комисията разглежда допуснатите до участие оферти, оценява ги съгласно предварително обявените критерии по утвърдената методика и класира кандидатите. За оценяване и класирането на кандидатите, комисията съставя протокол, който се утвърждава от кмета на общината. След утвърждаването на протокола, същият се изпраща на всички кандидати. Решенията на комисията се вземат с мнозинство повече от половината от общия брой на членовете й.

Когато член на комисията не е съгласен с взетото решение, той подписва протокола с особено мнение и писмено излага мотивите си.

9. Ако в процедурата е взел участие само един кандидат и неговата оферта отговаря на предварително обявените условия, същия се класира и с него се сключва договор за заем.

10. Кметът на общината прекратява процедурата когато:

- няма подадени оферти или нито една от подадените оферти не отговаря на изискванията в обявлението или на решението на Общинския съвет по чл. 17 от Закона за общинския дълг;

- когато отпадне необходимостта от провеждане на процедура в резултат на съществена промяна в обстоятелствата;

- при невъзможност да се осигури финансиране за изпълнение на процедурата по причини, които не са били предвидени;

11. Кметът на общината отправя покана за сключване на договор до кандидата, класиран на първо място от комисията, с която го уведомява за датата, часа и мястото за подписване на договора.

12. Кметът на общината сключва договор в срок до 30 дни от утвърждаване протокола на комисията по т. 5, провежда процедурата за избор на кредитна или финансова институция, която да осигури необходимото финансиране, да подпише договора за кредит и договора за залог, както и да извърши всички останали необходими правни и фактически действия за изпълнение на решението по т.IІ
ІV. Възлага на Кмета на Община Чепеларе да проведе процедурата за избор на кредитна или финансова институция, която да осигури необходимото финансиране, да подпише договора за заем и договора за залог, както и да извърши всички необходими правни и фактически действия за изпълнение на решението. След подписването на договора за кредит да докладва на Общински съвет Чепеларе за условията, при които е поет общинския дълг.
V. Общински съвет Чепеларе дава съгласие да бъде допуснато предварително изпълнение на настоящето решение на основание чл.60, ал.1 от Административно процесуалния кодекс с оглед предотвратяване на риск от нови запори и допълнителни тежки финансови вреди за Община Чепеларе, пряко касаещи изпълнението на бюджета за 2020г..

Общ брой на общинските съветници: 13
-Гласували: 8
Ангел Николов – „ЗА“


Румен Стрински – „ЗА“
Гергана Качакова – „ЗА“


Слава Пепеланова – „ЗА“
Лина Иванова – „ЗА“


Екатерина Петрова – „ЗА“

Пантелей Мемцов – „ЗА“


Стоян Андреев – „ЗА“

“ЗА” 8
“ПРОТИВ” 0

“ВЪЗДЪРЖАЛ СЕ” 0





 ПРЕДСЕДАТЕЛ НА ОБЩИНСКИ

СЕКРЕТАР: ……………


СЪВЕТ - Ч Е П Е Л А Р Е: …………….……...


/СИЛВИЯ БЕЛЕВА/





/ПАНТЕЛЕЙ МЕМЦОВ/
